5 Boek-minute met Jenny Crwys-Williams
JY LEES NOU 5 Boek-minute met Jenny Crwys-Williams
'n Boekefees met moord, misdaad en misterie as tema. Die Bloody Book Week skop af op 25 Julie en duur tot 31 Julie. En Johannesburgers het die geleentheid om deel van die gebeurtenis te wees.
En wie onthou nog die speletjie Clue? Ons het 'n stokou weergawe wat nog Cluedo genoem word en die leidraad-kaartjies is al afgeskilfer van baie gebruik. Ons het soms sommer vir ure aaneen gesit en speel en moes dan die moord oplos wat deur een van die karakters gepleeg is. Was dit colonel Mustard wat miss Scarlett geskiet het in die studeerkamer of was dit die uwe, reverend Green, wat haar verwurg het? Tydens hierdie boekfees gaan daar 'n ingewikkelde ''moord'' wees wat opgelos moet word, beplan deur die forensiese wetenskaplike David Klatzow. Lesers kan bespreek om die hele naweek by te woon, wat by die Winston Hotel in Melrose gehou gaan word. Meer inligting is beskikbaar by http://www.thewinstonhotel.co.za/.
Ek dink al 'n geruime tyd aan so 'n boekweek. Al die misdaadskrywers ken mekaar: Hulle reis in sulke jagtroppe. Ek het ook misdaadboeke en my vriende wat misdaad skryf, bymekaar gemaak in een stad, Johannesburg. Dié stad het 'n boekfees nodig, maar m.i. nie 'n literêre een nie. En so het Afrika se eerste misdaad-boekfees gestalte gekry!
Waarom dink jy is daar so 'n ontploffing van publikasies in hierdie genre, nie net in SA nie, maar ook wêreldwyd?